( ร่าง )

(หัวจดหมายของบริษัท)

วันที่ [•]

เรียน [ชื่อผู้สอบบัญชี]

 [ชื่อบริษัทผู้สอบบัญชี]

เรื่อง ความยินยอมให้เปิดเผยข้อมูลทางบัญชีของบริษัทจากการปฏิบัติหน้าที่ของผู้สอบบัญชี

อ้างถึง: คำขออนุญาตเสนอขายหุ้นที่ออกใหม่ ของบริษัท [ชื่อบริษัท]

สำเนาเรียน: บริษัท [ชื่อที่ปรึกษาทางการเงิน]

โดยหนังสือฉบับนี้ บริษัท [ชื่อบริษัท] (“**บริษัท**”) ตกลงยินยอมให้ [ชื่อบริษัทผู้สอบบัญชี] (“**ผู้สอบบัญชี**”) ในฐานะผู้สอบบัญชีของบริษัท เปิดเผยข้อมูลที่พบจากการตรวจสอบ และ/หรือสอบทานรายงาน
ทางการเงินของบริษัท รวมทั้งยินยอมให้ผู้สอบบัญชีเปิดเผยข้อมูลที่เป็นข้อสังเกตของผู้สอบบัญชีเกี่ยวกับ
ความบกพร่องของระบบควบคุมภายในทางบัญชีที่สำคัญของบริษัทฉบับล่าสุด (ถ้ามี) (“**ข้อมูลทางบัญชีของบริษัท**”) ให้แก่ บริษัท [ชื่อที่ปรึกษาทางการเงิน] (“**ที่ปรึกษาทางการเงิน**”) และ/หรือบุคคลที่ที่ปรึกษาทางการเงินมอบหมาย เพื่อให้ที่ปรึกษาทางการเงินสามารถตรวจสอบข้อมูลทางบัญชีของบริษัท (Due Diligence) ประกอบการขออนุญาตออกและเสนอขายหุ้นต่อประชาชนเป็นการทั่วไปของบริษัท

ทั้งนี้ การเปิดเผยข้อมูลทางบัญชีของบริษัทข้างต้นให้แก่ที่ปรึกษาทางการเงินเพื่อปฏิบัติหน้าที่ตามกฎเกณฑ์เกี่ยวกับการออกและเสนอขายหลักทรัพย์ทำให้เกิดความเสียหายใด ๆ แก่บริษัท หรือกรรมการของบริษัท หรือผู้ถือหุ้นของบริษัท หรือบุคคลอื่นใด นั้น บริษัทตกลงจะไม่เรียกร้องค่าเสียหายใด ๆ (หากมี) จากผู้สอบบัญชีอันอาจเกิดจากการเปิดเผยข้อมูลดังกล่าว หรือดำเนินคดีฟ้องร้องกับผู้สอบบัญชีเนื่องจากการเปิดเผยข้อมูลดังกล่าว

จึงเรียนมาเพื่อโปรดทราบและดำเนินการเปิดเผยข้อมูลดังกล่าวข้างต้นให้แก่ที่ปรึกษาทางการเงินของบริษัท เพื่อให้ที่ปรึกษาทางการเงินสามารถปฏิบัติตามกฎเกณฑ์ที่เกี่ยวข้องในการขออนุญาตออกและเสนอขายหุ้นต่อประชาชนเป็นการทั่วไปของบริษัท

ขอแสดงความนับถือ

 ลงชื่อ………………………………………กรรมการผู้มีอำนาจ

 ( )

 บริษัท [ชื่อบริษัท]

 ลงชื่อ…………………………………………..พยาน

 ( )

 ลงชื่อ…………………………………………..พยาน

 ( )